rlitschk/wikidir huggingface dataset:
Di Nii Pelworemer Dampskepfaarts-GmbH (N.P.D.G.) es en Reederii üp dit nurđfriisk Ailön' Pelworem. Jü faart fuaral me en Föriskep twesken Nuurđströn en Pelworem, man jü bert uk Ütfaarten me en Pasajiirskep ön. 1872 waar di Pelworemer Dampfskeepenreederii, bigent. Fan des waar di N.P.D.G. ön't di 16. Mai 1902 üs Töhopslüt fan Pelwormer Böören ön di Gang braacht. 2012 her di Selskep 108 Meföligsters, fuaral Liren fan Pelworem. Di N.P.D.G. heer trii Skeepen. Di Pellworm I, es en Föri, wat 48 Meeters lüng en 15 Meeters breer es. Jü faart hentö Strucklahnungshörn üp Nuurđströn'. Di Nordfriesland es en Pasajiirskep fan 1988, wat fuar Ütfaarten brükt uur, sa üs hentö di Haligen Gröödi, Nuurđströns Moor, Südfal en Ual Lön. Di Nordfriesland es 24 Meeters lüng en 6 Meeters breer. Fuar Faarten bi di Heef es jü aur di Maaten gur, aurdat jü bluat 1,21 Meeter diip giar. Üs Reservi waar ön di Januwaari 2012 di Insel Amrum koopet. Wan jü ek brükt uur, liit jü töhop me di "Nordfriesland" iin ön di Haawen fan Tammensiel. Di Haawen ön Tammensiel. Lefts en Stek fan di Nordfriesland, dit Pasajiirskep. Di Pellworm I fan 1997 Di Insel Amrum fan 1970 Di N.P.D.G. heer uk di
Di Nordfriisland es en Pasajiirskep fan di Nii Pelworemer Dampskepfaarts-GmbH. Et fuar't Miist fan Pelworem, man uk fan Nuurdströn bi di Haligen langs. Des Skep es lecht en giar ek olter diip. Diarom es dit senerk gur fuar Faarten bi Heef, hur et jaa Eeb en Flöör jeft. Commons: Nordfriesland (Pasajiirskep) – Saamling fan Skelter en Videos
Amrumbank jit dit nii (2011) Seeteekenskep fan't Weeter- en Skepfaarts-Amt (WSA) ön Töning. Dit Skep liit ön Witdün üp Aamrem. Fuarof waar di Aarber me di Johann Georg Repsold maaket. En Seeteekenskep bringt Seeteeken üs Boojen en Tenen üt üp See, dat di Skepskoptaini weet, hur ja faar ken. Wan dit Faarweeter höm foranert, da skel di Seeteken omset uur, en des uur uk fan Skeepen üs di Amrumbank maaket, sa üs me ditdiar Skep uk eeđerluket uur, dat di Teeken ek ön Steken sen of gung. Füürtornen üp Lön' hiir uk tö di Seeteeken, man diarme haa di Seetekenskeepen nönt tö dön. Beskriiwing fan't WSA
En Kortdüüsi es en Ring, wat naa achtern koonisk töhop lapt. Dat Profiil fan des Ring es sa temelk üs des fan di Jük fan en Fliiger maaket. Iin ön des Ring drait höm di Propeler fan en Skep. Di Taacht diartö kām ön di 30er Jaaren fan di italieensk Luchtfaart-Injenjöör Luigi Stipa en di dütsk Skepsinjenjöör Ludwig Kort. Fan di Kortdüüsi giar mener fan di Kraft, wat di Propeler iin ön't Weeter bringt, forleesen, en di Stroom fan di Weetermasi ön di Rochting, hur em di haa wel, uur beeter. Diarfan kumt en Forbeeetering fan di Kraft-Omseting, hurfan en Skep muar Toch fo. Di Eeđerstroom, dit es dit, wat achtern fan't Skep me't Weeter pasiaret, uur ruuiger, en dit es gur fuar di Kanten fan Stroomern. Ja uur mener öngrepen fan di Woogen, wat dit Skep maaket. Kortdüüsen uur aaft ön häufig an Sleepern en Skeepen fuar Benenweetern iinbecht. Ja ken uk draibaar iinbecht uur, en da ken em diarme uk stjüüri. Uk fuar Hobbybuati uur Kortdüüsen nomen, man dit es muar, dat diar ek sa fuul Skit twesken di Propeler kumt üs dat di diar beeter fan faar. Kortdüüsi achtern ön en Sleeper (Propeler ütbecht) Kortdüüsi, fast iinbecht
Di Skepsnumer es dat Teeken fan en Skep, wat aur di hiili Tir, wat dit önerwai es, ek foranert uur, uk wan dit Skep forkoopet uur of bütlöning förter faart (Ütflagt uur). Di IMO (engl.: International Maritime Organization, IMO; franz.: Organisation maritime internationale, sölr.: Internatsjonaali Seefaarts-Organisatsjoon) es en Organisatsjoon fan di Foriinigti Natsjoonen (UN). Jü heer 170 Meföligerstaaten, en trii uur diartö reeknet (associated). Di Imo heer dit Moto: "Seeker en efitsienti Faart üp riin See-Weetern", en diarom aarbert jü töögen Skeps-Bidraiern en Skepsfaarers, wat Skit iin ön't Weeter smit. Jü paset uk üp, dat di Seefaarers gur Aarbersplaatsen haa of fo. En Diil fan di Aarber es di IMO-Numer. Me des Numer es en Skep aural üp Wārel tö finj, uk wan et al lung en üđer Flagi of Noom heer. Jü es sawat üs di VIN (Vehicle Identification Number, Köörgistelnumer) bi't Auto. Di IMO-Numer mut iin ön Rump en Maskiinenrüm sa skrewen uur, dat di söner Giwalt ek wechgair (Numer üs Hööler wechbreni, iin ön't Iirsen breni (Lasergrawuur) of āpsweisi). Di Numer es en Taal me 7 Stairen, wat ek weđer ütdönen uur, wan dit Skep me di Numer wech es. Sent 2002 mut di Numer uk achtern
Des Sir weeget en Saamlig fan Bokstaawen-"Kuurt Bigrepen" en Akronyymi, wat ön't Nat fuarkum ken. Ja uur fuar't Miist iin ön Chats, Diskusioonsfooren of E-Mails (Natpost) of SMS esf. brükt. Ja uur fan masi Liren forstönen, wat masi ön't Nat önerwai sen en diar fuul me maaki. Aaftinoch kum des Bokstaawen-Fragmenti fan amerikānsk Engelsk. Ja ken likfuul me gurt of lij Bokstaawen skrewen wiis. Hok Liren maaki uk Stjernken fuar en achter jam, sa üs "*lol*", dit jit dit salev üs "LOL". Ek forklaaret uur jir: Reekenmaskiinen-Spölster-Jargon Kuurt Bigrepen fan di IT-Technik Emoticons, beeter bikeent üs Smileys Kuurt Bigrepen üs Tel. of Pkw esf. Dat et iinfach blift, waar Engelsk en Dütsk stuun leten. Hoken Lest heer, ken dit hol aurset! der Abkürzungen im Internet Wiktionary Jargon ön't Nat (Internetjargon) (Dütsk) www.acronymfinder.com – engelski Kuurt-Bigrepen acronyms.thefreedictionary.com – engelski Kuurt-Bigrepen Kürzel v2.76 – systemātisk Töhopsteling fan Kuurt-Bigrepen en Emoticons urbandictionary.com: 143 acronyms.thefreedictionary.com: LOFL
Dit Rööpteeken (engl. call sign) uur me di Registriaring ön't Skepsregister fuar dit Skep tödiilt. Des es da metjens uk dit Forskel-Signāl fuar di Seefunk. Hat es fan Bokstaawen en Taalen töhopset. Des es beeter (gauer en ginauer) tö forstuun üs Skepsnoomen. Aliining ön NF jeft et jaa tömendst tau Skeepen, wat "Nordfriesland" jit. Me Rööpteeken jit Nordfriesland, dit Pasajiirskep fan Pelworem, DJHX, Nordfriesland, di Föri fan di W.D.R, DJLK. Diartö kumt, dat dit Rööpteeken me di Bokstaawen eeđer't NATO-Alphabeet sair uur skel Eeđer't NATO-Alfabeet jit Bispöl 1 da Delta-Juliet-Hotel-Xray, Bispöl 2 es Delta-Juliet-Lima-Kilo. Di Skeepen ken jaar Rööpteeken uk me Flagen weegi Nordfriesland Pellworm: Delta - Juliet - Hotel - Xray Nordfriesland Föör: Delta - Juliet - Lima - Kilo Des uur fuar't Miist bluat fan Skeepen maaket, hur al en üđer Keening ön stuunt, sa üs Militeerskeepen. Wan en Skep wech kumt of fan di Funkforkiir nomen uur (Ütflagt uur), da uur dit Rööpteeken fuar't Miist fuar tiin Jaaren ek nomen. Di DGzRS heer man fuar höör nii Skep ön Büsum (2012) dit Rööpteeken fan't ual Skep aurnomen. Wan en Skep en nii Flagi fo, da uur fan di Staat tö di Flagi en nii Rööpteeken ütdönen. Dütsk
Di Rungholt es en lijj holten Föriskep, wat fan di fastlöning Haawen Schlüttsiel wech hentö di Haligen Hoogi, Ual Lön en Gröödi faart. Hat es dit iinsig Skep, wat tö fast Tiren uk naa Ual Lön (Oland) faart. Wan jü ek üs Linien-Föri trinjom di Haligen önerwai es, maaket di Rungholt uk Ütfaarten hentö di Saligsönen of me hok Mensken üt, fuar Seediirtern tö fangi en tö weegi. Di Rungholt stuunt uk fuar "sanfti Tourismus": Fuar di Ütfaarten sen di Pasajiirtaalen bigrenst. Föriskep Uwe Petersen en sin "Rungholt" ön't Nat
En Propeler es diarfuar diar, di Kraft fan en Maskiin, wat üs en Rotatsjoon ofdönen uur, tö en Ön- of Ofdreftskraft omtöset. Propelern kum fuaral bi Skeepen en Fliigers fuar. Di iinfachst Aart fan en Propeler-Öndreft es aur en Weli, en achter di Propeler sit en Ruuder. Dit Omseten fan di Kraft let höm me en Kort-Düüsi forbeeteri. Dat di Propeler wat muar eeđer di Kraft, wat fan di Maskiin kumt, aarberi ken en dat dit Skep uk iinfacher töbeek faar ken, diarfuar jeft et Forstel-Propelern. Forskeligi Skeepen, hur di Maskiin hoog drait, haa jit Gitriibi fuar di Propelern, dat di ek jüst sa hoog draii en da jit Lucht önsüügi. Wan Lucht of Maskiinenrook önsüüget uur, da faart dit ek muar rocht. Wan dit beeter uur skel (Beeter Omseting fan di Kraft of Propeler en Ruuder iin ön jen Giraat), da skel em wat üđers haa, sa üs: Voith-Schneider-Propelern Schottel-Propelern
Wat meenst Dü? Rungholt, det onergingen saarep Rungholt_(Föriskep, 1992) Text:Rungholtsooge (Mooring) Rungholt (Pasajiirskep), di Haligföri. Des Bidrach jeft et bluat üp Söl'ring. Wiis sa gur en skriif di üp en üđer Spreekwiis āp!
Rungholt wiar en siidlang üüb det onergingen eilun Strun (= Ual-Nuurdstrun) uun Nuurdfresklun. Hat as bi't Ööder Marcellusflud (= Iarst grat mandränke) di 16. Janewoore 1362 onergingen. Rungholt wiar det hoodsteed faan a Eedomshiird, diar efter't Ööder grat mandränke 1634 ei muar tu hualen wiar. Wikisource: Trutz, Blanke Hans (sjiisk) Detlev von Liliencron Commonskategorii: Rungholt – Saamlang faan bilen of filmer Nuurdstrun
Dit Feskerii-Keenteeken es fuar Fangskeepen fuarskrewen. Et uur fan Bokstaawen, wat di Haimāthaawen weegi en en Registriaringsnumer töhopset. Feskeriikeenteeken jeft et fuar Skeepen, wat üp hoogi See feski en fuar des, wat nai bi di Weeterkanten önerwai sen. Di Feskern brük aur des uk förter niin Skepsnumer tö weegi. Fuar di Spreekfunk es alis jüst sa üa bi ali Skeepen, diar jeft et Rööpteeken, wat fastlair sen. 2006 es di Feskerii-Ördning anert uuren, da waar nii Keenteeken fuar forskeligi Feskerii-Grünen ütdönen. Bi des staant da "(Sent 2006)". Hok Teeken sen uk wechfeelen, bi des staant "(ual)". Senerk interisant kür't wiis en luki jens öner "S" üs "Schleswigsch", wat diar alis Keenteeken her. Des sen wes jit fan di Jest Wārelkrich en diarfuar. Skeps-Keenteekningen (Holönsk) Fuar't Miist aarberi di Skeepen me di Keening BX ek muar ön en trinjom Bremerhaven. "NKüFischO" Neue Küstenfischereiordnung Verordnung zur Durchführung des Hamburgischen Fischereigesetzes vom 3. Juni 1986 § 11. Ufrepen de 26. August 2010.
Di Rungholt es en Föriskep fuar Autos en Pasajiiri. Jü faart fuar di Wyker Dampskeepen-Reederii Föör-Aamrem Di Rungholt waar 1992 bi di Hüsümer Skepswerev becht. Jü es eeđer di "Föriskeepenseerie" becht, wat 1972 me di "Schleswig-Holstein II" bigent waar (Biskriiwing üp di Sir aur di W.D.R.). Bi ark nii Skep waar wat forbeetert: Wiar't bi di "Nordfriesland V" (1978) en di "Uthlande IV" (1980) di hydraulisk Bugwisiiri of di Forleengering en bi di "Schleswig-Holstein III" fan 1988 en Retingsbuat me Bensiinmotoor, sa wiar't bi "Rungholt" en nii, breereri Rump, gurter Maskiinen en Propelers, wat iin ön Kort-Düüsen löp. Forskeligi üđer Modernisiaringen fan di ialer Skeepen waar uk metjens me iinbecht. Nii wiar dit hydraulisk Wisiir, wat nü uk achtern iinbecht waar. Ön di 10. April 1992 waar di "Rungholt" tö Weeter leten. Döpt waar jü fan Hanna Bradhering. Tö Proof waar ön di 29. Mai 1992 faart. Sent Juuni 1992 es di Föri twesken Daagibel, Wyk en Witdün önerwai. Di Piiler me di Rookröören sit ek muar üp Tweskendek, di sen en Dek hooger üp't Senskiindek. Di Rungholt heer üs jest Autoföri bi di W.D.R. uk achtern en Hydraulik-Wisiir. Di Föri es knap 2 Meeters breerer üs di ialer Skeepen.
Heewer (Avena) het en hialer rä plaantenslacher faan det famile swetgäärs (Poaceae). Miast ment am mä heewer det fuderplaant Avena sativa. Diar jaft at amanbi 23 slacher. Heer as en ütjwool: Avena abyssinica Hochst. Avena barbata Pott ex Link Avena brevis Roth Avena byzantina K.Koch Avena fatua L. Avena longiglumis Durieu Avena nuda L. Heewer (Avena sativa L.), det fuderplaant Avena saxatilis (Lojac.) Rocha Afonso Avena sterilis L. Avena strigosa Schreb. Heeewer woort fööraal üs fuderplaant, oober uk üs iidj för a minsken uun furem faan heewerflooken brükt. A duas läät ham ei ufhanle mä en amer heewer Commonskategorii: Heewer – Saamlang faan bilen of filmer Wikispecies hää en artiikel tu: Heewer Uni Hamborag: A-Z der Nutzpflanzen (sjiisk) Fering-Öömrang Spreegwurdleksikon, Hüsem 2012
Heewer of uk Echt Heewer (Avena sativa) as en plaantenslach uun det skööl faan a Heewerplaanten (Avena). Heewer woort brükt üs strä, kurn, heewergroot, heewerflooken of heewermeel, man uk uun a medesiin woort det iinsaat. Heewer as en huuchwäärdag kurn. Uun't juar 2010 kaam üüb en hektaar uun't madel 21,6 dt iin, uun Sjiisklun oober 42,6 dt. Di braanwäärs as 1409 kJ of 336 kilokaloriin/kcal üüb 100 g. 1 dt = 1 deziton = 100 kg = 1 dobelsentner Wikimedia Commons hää bilen of filmer tu: Heewer
"Kuter" (Fan engelsk: cutter, fan: to cut = skiar) uur forskeligi Buaten en Skeepen neemt. Di jit sa, aurdat di Fuarsteeven (Ofslüt fan't Önerweeter-Skep bi di Bug) bal āprocht stuun en rocht sjarp töhop laap.Da uur di Rump tö di Meren hen breerer en lapt naa achtern hen laangsem weđer töhop. Boowen dit Weeter giar di Breerhair rocht gau ütenachtler, en diarfan heer en Kuter fuul Plaats en ken ek olter lecht kenteri. Dit es uk di Grün, hurom Feskeriiskeepen fuar't Miist Kuter sen. Siilkuter fan di 1930er Jaaren. Sails ön en Kuter Siilkutern bi di Kieler Woche Siilkuters haa fuar't Miist jen Meest me tau of trii Sails. Bi forskeligi Mariinen tö Tiren fan di Siilskeepen wiar uk Kutern me Kanoonen diarön. Des wiar da Krichskutern. Ja her masi Sails, dat ja üp Faart kum kür, en diarfuar waar masi Liren ön Buurt brükt. Di Krichskuters waar fuar Kontrolfaarten, üs Kurier-Skeepen, fuar di Zoll ön somtirs uk üs Kāperskeepen brükt. Aurdat ja bluat jen Meest her, kür ja ek muar faar, wan des ön Steken sjoten wiar of di Sails ofbronen wiar. Diarom waar di Kutern bal fuar iinfacheri Āpgaawen iinset, diar ek sa eetfiarelk wiar. Üp Krichsskeepen wiar
Ris (Oryza) het en hialer rä plaantenslacher faan det famile swetgäärs (Poaceae). Ris hää en grat bedüüdang üs iidj för a minsken, fööraal di slach Oryza sativa. Oryza australiensis Oryza barthii Oryza brachyantha Oryza eichingeri Oryza glumaepatula Oryza glaberrima Oryza grandiglumis Oryza latifolia Oryza longiglumis Oryza longistaminata Oryza meridionalis Oryza meyeriana Oryza minuta Oryza neocaledonica Oryza nivara Oryza officinalis Oryza punctata Oryza rhizomatis Oryza ridleyi Oryza rufipogon Oryza sativa Oryza schlechteri Commonskategorii: Ris – Saamlang faan bilen of filmer Wikispecies hää en artiikel tu: Ris Kurn
Ris of uk asiaatisk ris (Oryza sativa) as en plaantenslach faan det famile swetgäärs (Poaceae). Ris hää en grat bedüüdang üs iidj för a minsken. Oryza sativa - MHNT Commonskategorii: Ris – Saamlang faan bilen of filmer Wikispecies hää en artiikel tu: Ris
Swetgäärs (Poaceae = Gramineae) as en grat plaantenfamile üüb a hialer eerd. Flook plaantenslacher haa en grat bedüüdang üs iidj för a minsken. Anomochlooideae – Aristidoideae – Arundinoideae – Bambusoideae – Chloridoideae – Danthonioideae – Micrairoideae – Oryzoideae – Panicoideae – Pharoideae – Pooideae – Puelioideae At jaft wel amanbi 10.000 slacher üüb a eerd. Wichtag sköölen san: Halem (Ammophila) Heewer (Avena) Bambusplaanten (Bambusoidae) Heken (Bromus) Lampenpotsergäärs (Cenchrus) Kaatbiard (Deschampsia) Kwegen (Elymus) Hönanggäärs, Hingstgäärs (Holcus) Bere (Hordeum) Piipgäärs (Molinia) Swinsbasen (Nardus) Oongäärs (Puccinellia) Raid (Phragmites) Ris (Oryza) Sokerröör, Sokerraid (Saccharum) Roog (Secale) Sorghumhirse (Sorghum) Kleigäärs (Spartina of Sporobolus) Wiaten (Triticum) Meis (Zea) Meelhurn Commonskategorii: Swetgäärs (Poaceae) – Saamlang faan bilen of filmer Wikispecies hää en artiikel tu: Swetgäärs (Poaceae)
Gäärs as en betiaknang för en hialer rä plaanten uun det order Poales. Gäärs wääkst mä lung, smääl bleeden an fiin bloosen. Hat as en wichtag fuderplaant, fööraal för ki, sjep an hingster. Gäärs suragt mä sin ruter för en fääst suad. Üs gäärs wurd plaanten uun jodiar 4 familin betiakent: Raidgäärs (Cyperaceae) Rosken (Juncaceae) Swetgäärs (Poaceae) Restionaceae famile Cyperaceae famile Juncaceae famile Poaceae famile Restionaceae Commonskategorii: Gäärs – Saamlang faan bilen of filmer
Di Sylt wiar di jest Ro-Ro-Föri, diar ön di Föriskepslinie Röm-Söl' faarti. Jü waar ön't Jaar 1966 fan di Rømø-Sylt-Færgeri A/S, diar en Diil fan di Lindinger Reederii Holding A/S ön Rødovre, Deenemark wiar, koopet. Dit Skep waar 1927 ön Bremen üs Dampskep "SS Oldenburg" becht en fuar di Weserfähre GmbH, Oldenburg ön di Föriskepslinie Bremerhaven-Blexen iinset. Dit jest Ombechning wiar al 1935, aurdat aliweegen muar Pasajiiri kām. Ön di 18. September 1944 waar di Oldenburg fan Brandbomben raaket en bruan üt. Ek jerer üs ön di Februwaari 1946 kür jü weđer faar, man diar wiar ek inoch Köölen. Dit Skep lair bit hentö di Juuli 1946 üp Stair. Eeđer 31 Jaaren waar di SS Oldenburg 1958 naa Hamborig (Sund-Reederii) forkoopet. Di nii Reederii braacht dit Skep hentö di Sietas-Werev (Tö des Tir Wilhelm Holst) hur dit üp Dieselmaskiinen ombecht waar (Da wiar jü di MS Oldenburg uuren). 1959 waar di Föri naa Deenemark forchartert, hentö di (Scandinavian Transit Line), Kastrup, wat twesken Kastrup en Malmø en Föriskepslinie her. Di Föri waar üp di Noom "Kastrup" omdöpt. Ön di 8. August 1959 waar dit Skep naa Kastrup omregistiaret en fan di 21. ön üp Wai stjüürt. Ön di 1. Januwaari
Di Rømø wiar dit jest nii Skep fuar di Föriskepslinie Röm-Söl'. Di Linie wiar sent 1963 ön di Gang, en sent 1964 kür jü uk Autos transportiari. Em wiar man mal knap me Plaats fuar di Wainer: Di Anø wiar en Skep fuar Diirter, hur di 25 Autos fan di Bakbuurd-Sir üp Dek köör maast. Di Sylt, diar sent November 1966 faarti, kür 28 Autos me fo. Di Autos waar man aliweegen muar, en da maast di Rømø-Sylt-Færgeri A/S reagiari. Di Rømø waar bistelt en becht. Tö Jööl 1967 waar jü ön Faart braacht. Di Anø fing üđer Āpgaawen, en di Reederii kür da me di tau Ro-Ro-Skeepen 61 Autos faar. Bal wiar uk des tö litj uuren, en di Sylt wiar jaa uk al ialer. Sa waar 1970 di Westerland, en Föriskep, wat al 55 Autos me fo kür, becht en iinset. 1974 waar di Vikingland, jit gurter en wes uk jüür becht. Da kür di Reederii metjens me tau Skeepen ombi 110 Autos faar, en di Komfort fuar di Pasajiiri wiar uk beeter üs em dit jerer her. Da wiar di Rømø aur en waar forkoopet. Sent 2018 ken dit Skep ek muar fünen uur. Em ken man
Di Anø es en Krailtransportskep, wat twesken 1964 en 1976 üs Föriskep ön di Skepslinie twesken Röm en Söl' faart es. Di Anø waar fan di Rederiet Anholt A/S, üp Anholt bistelt, en des fing dit Skep uk ön di Juuni fan 1963 fan di Løland Verft AS, Leirvik i Sogn, Norweegen. Dit nii Skep waar twesken Grenå en Anholt ön Deenemark üp Wai braacht, man da giar di Reederii pleite. Dit Skep waar hentö di Dampskibsselskabet Torm A/S forkoopet en waar da twesken Kopenhaawen en Anholt iinset. Des skul noch en nii Linie uur, man dit slaageti ek rocht. Di Linie blef achterön forswünen, en dit nii Skep wiar al weđer aur. Dit fing di Reeder Lindinger tö weet, diar forskelig Skeepen en Linien her. Sin Lindinger Holding A/S her en Önerselskep, di Lindinger Agro A/S, en des koopeti di Anø, diar jaa en Krailtransporterskep wiar. Hat kür nü wiis, dat me Nuaten en Swinj ek olterfuul tö fortiini wiar. Klaar es man, dat dit Skep bal naa Havneby stjüürt waar, hur Lindinger jaa sent 1963 sin Rømø-Sylt-Færgerii A/S ön di Gang tö fo forsjukti. Diar wiar di Rømø I, en Pasajiirskep al tö litj uuren, en diar waanti
Oongäärs (Puccinellia) het plaantenslacher faan det famile swetgäärs (Poaceae), diar üüb't oon waaks. Puccinellia capillaris (Lilj.) Jansen) Puccinellia distans (Jacq.) Parl. Puccinellia fasciculata (Torr.) E.P. Bicknell) Puccinellia limosa (Schur) Holmb. Echt oongäärs (Puccinellia maritima (Huds.) Parl. Puccinellia peisonis (Beck) Jávorka Puccinellia rupestris (With.) Fernald & Weath. Commonskategorii: Oongäärs – Saamlang faan bilen of filmer Wikispecies hää en artiikel tu: Oongäärs
Vorlage:Infobox Chemikalie/Summenformelsuche nicht vorhanden Foolsüren as en witamiin an woort miast üs vitamin B9 betiakent. Monopreparaat Andreafol (CH), DreisaFol (D), Drossafol (CH), Fertifol (CH), Folarell (D), Folcur (D), Folgamma mono (D), Folsan (D), Folverlan (D), Folvite (CH), Gravi-Fol (D), Lafol (D), RubieFol (D) Kombipreparaat Aktiferrin- F (CH), BabyFORTE FolsäurePlus (D), Duofer-Fol (CH), Eryfer comp. (D), Femibion (D), Fero-Folic (CH), Ferro-Folgamma (D), Ferro-Folsan (D), Ferro Sanol comp./ gyn (D), Folgamma (D), Folicombin (D), Gyno-Tardyferon (CH), Hämatopan F (D), Kendural Fol (D), Maltofer-Fol (CH), Plastulen Duo (D), Tardyferon-Fol (D), Folsäure prenatal - Nr. 1 (D), Vitaverlan (D) Wichtag bööd tu artiikler auer't sünjhaid Iindraanj tu CAS-Nr. 59-30-3 uun't GESTIS-dootenbeenk faan't IFA, ufrepen di 16. Maarts 2013 (mä JavaScript). Thieme Chemistry (Hrsg.): Iindrach tu Folsäure uun Römpp Online. Version 3.19. Georg Thieme Verlag, Stuttgart 2011, ufrepen di 10. Mei 2011. Foolsüren bi ChemIDplus.
Meis as en plaant, huar uk di slach Zea mays ssp. mays tu hiart. Zea diploperennis Zea perennis Zea luxurians Zea nicaraguensis Meis (slach) (Zea mays) ssp. huehuetenangensis ssp. mexicana ssp. parviglumis ssp. mays, di kultuur-meis. Commonskategorii: Meis – Saamlang faan bilen of filmer Wikispecies hää en artiikel tu: Meis ssp. ment subspecies = onerslach
Meis (Zea mays) as en plaantenslach uun det famile swetgäärs (Poaceae), an kaam tuiarst uun Meksiko föör. ssp. huehuetenangensis ssp. mexicana ssp. parviglumis ssp. mays, di kultuur-meis. Faan bedüüdang för a büürerei as di onerslach Zea mays ssp. mays. Det kurn woort brükt üs iidj, üs fuderplaant an uk, am bio-sprit tu maagin. Di braanwäärs as 1377 kJ üüb 100 g faan a früchten. Commonskategorii: Meis – Saamlang faan bilen of filmer Wikispecies hää en artiikel tu: Meis
En Liikenskep es sawat üs en Liikenwain, bluat fuar di See. Masi Liren wel ek üp Lön' bigreewen uur, wan ja stürewen sen, di maat forbronen uur, en jaar Eesken skel iin ön di Nuurđsee kum. Fuar sok Liren uur Liik üp See önböören. Hat jeft Reederiien, dānen en Skep haa, hur di Eesken me wechfaart uur. Des es da en Liikenskep, en üp Söl' es dit di Ekke Nekkepen. Di Reederii fan tau Liikenskeepen ön't Nat
En Tolskep uur brükt fuar üp di Grensen üptöpasi, en dat nemmen Kraam naa Dütsklön' bringt, wat diar ek hen skel. Dit ken Droogen wiis of uk Waapen en forskelig üđer Kraam. Fuar hok Saaken skel uk Tol bitaalet uur wan di mebraacht uur, en da skel di Tol-Amtslir hol kasiari. Zoll es en dütsk Uurt, fuar Söl'ring kür em bal beeter dit deensk Uurt "Skat" binüti, wat diar fuar't Miist fuar Stjüüren nomen uur. "Tol" sair Maike Ossenbrüggen man uk, da skul dit noch pasi. Di Kniepsand liit ön Hörnem. Jü es altert me 5-7 Man biset, en tö di Tiinststair jert uk en Pick-Up, hur di Liren me köör ken. Di Tanks ken 11.000 Liter Skepsdiesel me langs fö. Diarme faart san Skep da 540 Seemiilen, dit sen ombi 1.000 km. En Birocht aur di Tolskeepen sent 1950. Di Lir fan di Kniepsand luki uk eeđer Saligen.
Nuaten (Bos primigenius taurus) hiir tö di Tetjidiirtern. Wan en Nuat en Wüfki es, da jit dit Kü, wan't en Mantji es, da jit et Stiir of Bol. Wan en Mantji kastriaret es, da jit et Aus. Di Jungen fan di Nuaten jit Kualewer. Fan Nuaten, Sjip of Hingster üp Hofstair snaket em uk üs Tjüch of di Kraitern. Di Kü jeft masi Molk, hur di Mensken manigfual Saaken fan maaki ken sa üs Aast, Joghurt en Fleten. Di Buern tii forskelig Nuaten āp, üs Molk- en Fleesktjüch. Di Ausen sen jerer aaftinoch üs Tochdiirtern fuar Wainer en Buererii-Giraaten nütet uuren. Me di Technisiaring fan di Buererii es dit man mener uuren en nü sa gur üs forswünen. Di Bolen uur fuar't Miist üs Fleesktjüch āptain, man em nütet jam uk fuar senerlig Nuaten-Aarten tö fo. Diarfuar uur dit Sperma fan jam saamlet en iinfröösen, dat em di Aart uk jit fo ken, wan di Bol al lung tö Mārig uuren es. Hat jeft en "Sperma-Baank", ön Sleeswig-Holstiin di RSH, diar Sperma forkoopet. Des uur da fan di Dochter iin ön di Kü sprütet, dat jü di rocht Kualeven fair. Dit Fleesktjüch es en nöörig Diil fan di Buererii, aurdat
Vorlage:Infobox Insel/Wartung/Höhe fehlt Röm as en däänsk waaseilun uun't nuurden faan Sal an en sarkspal uun't Tønder Komuun. Röm Statistikbanken -> Befolkning og valg -> BEF4: Folketal pr. 1. januar fordelt på øer (däänsk) Commonskategorii: Rømø – Saamlang faan bilen of filmer